Sa report ng Western Mindanao Command (WestMinCom), napatay makaraang manlaban si Abubakar Mohammad sa magkatuwang na operasyon ng Marine Battalion Landing Team-11, 4th Special Forces Battalion, Philippine Drug Enforcement Agency (PDEA), at Maluso Municipal Police, sa Sitio Canas, Barangay Calangcanas, Maluso.
Sa buy-bust sa Sta. Ana, Maynila bumulagta naman sina Meljohn Galman, Jessie Boy Yumang, Edmel Santiago, at Joey Santos. Samantala, dalawang hindi pa nakikilalang suspek ang napatay matapos umanong manlaban sa anti-drug operation ng awtoridad sa Tondo at Sampaloc. Base sa ulat ng PNP, siyam na katao ang napatay sa Caloocan City.